# C:\Users\Dell\Documents\Katrin\Vald\Uus vapp\Kanepi_vapp2.png

# **KANEPI VALLAVALITSUS**

**KORRALDUS**

Kanepi {adoptionDateTime} nr {regNumber}

**Tee avalikuks kasutamiseks määramise lepingu lõpetamine, sundvalduste seadmine, tee lisamine kohalike teede nimekirja ning teeregistrisse kandmine, teele nime andmine ja tee avalikuks kasutamiseks määramine**

Kanepi Vallavalitsuse poole on 30.07.2025 kirjalikult pöördunud Kanepi vallas Mügra külas Vana-Mügra kinnistu (tunnus 85603:002:0448) omanik palvega lõpetada tema kinnistut läbiva Mugra tee nr 8560028 kohta sõlmitud tee avaliku kasutamise leping, kuna kasutatav teelõik kulgeb kinnistu omaniku hoonete vahelt läbi ja häirib tema privaatsust. Mugra tee Vana-Mügra kinnistut läbivat teelõiku kasutavad oma kinnistutele juurdepääsuks Mäe kinnistu (tunnus 85603:002.0148) ja Mäeotsa kinnistu (tunnus 85603:002:0111) omanikud. Selleks, et tagada antud kinnistutele juurdepääs peale Vana-Mügra kinnistul asuvale teeosale seatud tee avaliku kasutamise lepingu lõpetamist, on Vana-Mügra kinnistu omanik rajanud oma kinnistule uue tee. Vana-Mügra kinnistu omanik on andud kirjaliku nõusoleku tema poolt rajatud teele sundvalduse seadmiseks ning tee avalikuks kasutamiseks määramiseks.

Vana-Mügra kinnistu omaniku omandis on ka Oru kinnistu, mida Mugra tee läbib ja mille kohta sõlmis Valgjärve Vallavalitsus tee avaliku kasutamise lepingu. Tulenevalt planeeritavast tee avaliku kasutamise lepingu lõpetamisest ning uue tee rajamisest algatab Kanepi Vallavalitsus tee avaliku kasutamise lepingu lõpetamise ning sundvalduse seadmise menetluse Oru ja Vana-Mügra kinnistutele, mida Mugra tee ja uus rajatud tee läbivad, eesmärgiga tagada juriidiliselt teede avalik kasutamine.

„Ehitusseadustiku“ § 94 lõike 1 kohaselt määrab eratee avalikuks kasutamiseks riik või eratee asukoha kohalik omavalitsus. “Kinnisasja avalikes huvides omandamise seaduse” § 2 lg 2 kohaselt võib kinnisasja avalikes huvides kitsendada sundvalduse seadmisega. Sundvalduse seadmine seisneb kinnisasja koormamises sellise kinnisomandi kitsendusega, mis oma sisult vastab isiklikule kasutusõigusele.

“Kinnisasja avalikes huvides omandamise seaduse” § 39 lõike 1 kohaselt otsustab sundvalduse seadmise isik, kelle pädevuses on otsustada eratee avalikuks kasutamiseks määramine.

Sundvalduse puhul on tegemist haldusaktiga seatava avalik-õigusliku (seadusjärgse) kitsendusega, mis kehtib kinnisasja igakordse omaniku suhtes kinnistusraamatusse kandmiseta.

Vastavalt teeregistri põhimääruse § 13 lg 3 on kohaliku tee esmaseks teeregistrisse kandmiseks andmeandjal kohustus esitada Transpordiametile kohaliku omavalitsuse üksuse õigusakt, mis sätestab terviktee unikaalse numbri ja nime.

Lähtudes eeltoodust ning võttes aluseks Valgjärve Vallavalitsuse ning Rita Ziugandi vahel sõlmitud leping nr 8-2.4/68 punkti 10.3, Kanepi Vallavolikogu 17.07.2025 määruse „Õigusaktidega kohaliku omavalitsuse pädevusse antud ülesannete delegeerimine“ § 8 lg 1-4, “Asjaõigusseaduse § 153 lõike 3, “Kinnisasja avalikes huvides omandamise seaduse” § 39 ja § 40, teeregistri põhimääruse § 13 lg 3 ning Kanepi Vallavolikogu 21.01.2021 määruse nr 2 “Erateede avalikuks kasutamiseks määramise kord” alusel, annab Kanepi Vallavalitsus **korralduse**:

1. Lõpetada Valgjärve Vallavalitsuse ja Rita Ziugandi vahel sõlmitud tee avalikuks kasutamiseks määramise leping nr 8-2.4/68.
2. Seada kinnistule, mis paikneb Kanepi vallas Mugra külas asuval **Vana-Mügra** kinnisasjal (registriosa: 426038, tunnus 85603:002:0448), Kanepi valla kasuks sundvaldus eratee avalikuks kasutamiseks määramise eesmärgil. Vana-Mügra kinnistule (tunnus 85603:002:0448) seatava sundvalduse ala on märgitud piiratud asjaõiguse ruumiandmete infosüsteemis (edaspidi PARI) maakatastri sundvalduse ruumiandmete tunnusega **897660**.
3. Seada teele, mis paikneb Kanepi vallas Mugra külas asuval **Oru** kinnisasjal (registriosa: 476138, tunnus 85603:002:0447), Kanepi valla kasuks sundvaldus eratee avalikuks kasutamiseks määramise eesmärgil. Oru kinnistule (tunnus 85603:002:0447) seatava sundvalduse ala on märgitud piiratud asjaõiguse ruumiandmete infosüsteemis (edaspidi PARI) maakatastri sundvalduse ruumiandmete tunnusega **897646**.
4. Sundvaldused seatakse tähtajatult.
5. Sundvaldused seatakse tasuta.
6. Sundvaldused seatakse järgnevatel tingimustel:
	1. maaüksuse omanik võib anda sundvalduse alale muid kasutusõigusi, mis ei takista sundvalduse teostamist.
7. Sundvalduste seadmise teel eratee avalikuks kasutamiseks määramisega on Kanepi vallal õigus teed kasutada, remontida ja hooldada, paigaldada teele liikluskorraldusvahendeid ning püstitada liiklusohutuse tagamiseks vajalikke rajatisi.
8. Kinnisasja omanik on kohustatud:
	1. hoiduma igasugusest tegevusest, mis takistaks sundvalduse ala sihipärast kasutamist;
	2. kinnisasja koormamisel piiratud asjaõigustega teavitama isikuid, kelle kasuks kinnisasi koormatakse, käesolevas korralduses nimetatud sundvaldusest;
	3. järgima õigusaktidest tulenevaid piiranguid rajatise suhtes, sh mitte takistama tee kaitsevööndis tee sihtotstarbelist kasutamist, halvendama tee seisundit ega ohustama liiklemist ning nõudma seda ka sundvalduse alal omaniku volitusel tegutsevatelt kolmandatelt isikutelt;
	4. kinnisasja võõrandamisel teavitama sundvaldusest kinnisasja omandajat.
9. Lisada Kanepi valla kohalike teede nimekirja järgmine tee:
	1. Tee nr **…..** nimega **Mugra põik**, **kogupikkusega 70 m**, mis paikneb Vana-Mügra kinnistul (tunnus 85603:002:0448) vastavalt lisas 1 toodud asendiplaanile.
10. Määrata **Mugra põik** numbriga ……. avalikuks kasutamiseks.
11. Kanepi Vallavalitsusel esitada käesolev korraldus maakatastri pidajale kitsenduste infosüsteemi PKOISi saatmiseks ja Transpordiametile uute kohalike omavalitsuse teede Teeregistrisse kandmiseks.
12. Korraldus jõustub teatavakstegemisest.
13. Käesoleva korralduse peale võib esitada Kanepi Vallavalitsusele vaide haldusmenetluse seaduses sätestatud korras 30 päeva jooksul arvates korralduse teadasaamise päevast või päevast, millal oleks pidanud korraldusest teada saama või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

(allkirjastatud digitaalselt) (allkirjastatud digitaalselt)

Mikk Järv Katrin Slungin

vallavanem vallasekretär